section_heading: Njemački U-Bootovi pod austrougarskom zastavom
paragraph_text: Nakon što je Italija ušla u Prvi svjetski rat objavom rata Austro-Ugarskoj 23. svibnja 1915. godine Njemačka se osjećala vezana ugovorom pružiti potporu Austrijancima u napadima protiv talijanskih brodova iako Njemačka i Italije nisu bile službeno u ratu. Zbog toga su njemački U-Bootovi koji su djelovali na Mediteranu bili označeni austrougarskim brojevima i zastavama. U nekim su slučajevima različiti njemački U-Bootovi označeni istim austrougarskim brojevima. Nakon 28. kolovoza 1916. kada su Njemačka i Italija bile službeno bile u ratu praksa je nastavljena prvenstveno radi izbjegavanja optužaba o zloporabi zastave. Praksa je većinom prestala do 1. listopada 1916. godine osim za nekoliko velikih U-Bootova koji su nastavili rabiti austrougarske brojeve.Gardiner, str. 341.